ભારતમાં ચૂંટણીઓ લડવા માટેના જે નિયમો ઘડાયા છે તેમાં કેટલીક વાહિયાત જોગવાઇઓનો પણ સમાવેશ થાય છે અને આગે સે ચલી આતી હૈ તેથી તે બાબતમાં નવેસરથી વિચાર કરવાની કોઇને જરૂર લાગતી નથી. ચૂંટણીમાં ઊભા રહેનાર ઉમેદવારે કેટલો ખર્ચ કરવો તેની રકમ ઠરાવવામાં આવી છે. છેલ્લી ગોઠવણ મુજબ લોકસભાનો ઉમેદવાર સિત્તેર લાખ સુધી ખર્ચી શકે છે. મોટાં રાજ્યોની વિધાનસભાના ઉમેદવાર માટે 28 લાખ ઠરાવવામાં આવ્યા છે.